Brec'h (kumun)
Brec’h a zo ur gumun eus Breizh e kanton Pleuwigner e departamant ar Mor-Bihan.

Brezhoneg

Ya d'ar brezhoneg
 D'ar 16 a viz Here 2012 e oa bet votet ar garta Ya d'ar brezhoneg gant kuzul-kêr ar gumun.

 D'ar 14 a viz C'hwevrer 2014 e oa bet roet d'ar gumun al label Ya d'ar brezhoneg live 1.

Deskadurezh 
 Klasoù divyezhek a zo er skol bublik abaoe 1989. 
 E distro-skol 2022 e oa enskrivet 85 skoliad er c'hlasoù divyezhek (19,2 % eus skolidi ar gumun evit a sell ouzh ar c'hentañ derez)

Istor

Dispac'h Gall 
 Melestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet e kanton Pleuwigner; e Bann an Alre e oa; miret ha brasaet e voe kanton Pleuwigner e 1801 gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Brec'h en Arondisamant an Oriant bet krouet e 1800.

Brezel-bed kentañ
 103 gwaz eus ar gumun a gollas o buhez abalamour d'ar brezel, d.l.e. 4,13 % eus he foblañs e 1911.
 Fuzuilhet e voe ur milour breizhat ag ar gumun, bet soudardaet en Oriant, gant al Lu gall d'ar 19 a viz Meurzh 1917.
Eil brezel-bed 
 D'ar 17 a viz Mae 1943 e kouezhas ur c'harr-nij B-17 eus aerlu SUA (United States Army Air Forces) e Kerbeleg e Brec'h; lazhet e voe c'hwec'h nijour eus e baread, ar pevar nijour all a voe tapet d'an Alamaned.
 Mervel a reas 14 den ag ar gumun abalamour d'ar brezel.
Brezel Aljeria
 Ur gwaz a varvas.

Monumantoù ha traoù heverk 

 Chapel Intron-Varia ar C'hras,  kantved, ha kalvar e Trev-a-Vrec'h.
 Monumant ar re varv.

Douaroniezh 

 War lez al Loc'h emañ Brec'h.

Emdroadur ar boblañs abaoe 1962

Melestradurezh

Tud

Tud bet ganet eno
 Jorj Kadoudal, penn chouan e-pad an Dispac'h gall, 1añ a viz Genver 1771.
 Joseph Marie Rio (28 a viz Mae 1886-19 a viz Meurzh 1917), soudard breizhat en 72 Rujumant Troadegiezh, soudardaet en Oriant, bet fuzuilhet evit bout «dilezet e bost dirak an enebour»gant al Lu gall e Somme-Yèvre (departamant Marne,Bro-C'hall) e-pad ar Brezel-bed kentañ.

Gevelliñ

Liammoù diavaez 
 Brec'h war lec'hienn Geobreizh

Notennoù ha dave 

Kumunioù ar Mor-Bihan
Kumunioù bet krouet er Mor-Bihan e 1790
Soudarded vreizhat bet fuzuilhet gant al lu gall e-pad ar Brezel-bed kentañ
Nijerezioù SUA aet d'ar strad e Breizh e-pad an Eil brezel-bed